text: Bål forbudt alle steder - over 100.000 må heller ikke tænde kulgrillen
  03 juli 2018 kl. 15.44
  Fra onsdag morgen er der afbrændingsforbud i samtlige kommuner i Syd- og Sønderjylland efter at Sønderborg tirsdag som de sidste besluttede sig for et forbud.
  Den knastørre sommer får nu samtlige beredskaber i TV SYD's område til at udstede afbrændingsforbud. 
  I tre kommuner er forbuddet udvidet til også at omfatte brug af kulgrill.
  Her er en komplet oversigt over, hvor forbudet er indført, hvornår det gælder fra og om du må grille:
  Varde, Esbjerg og Fanø Kommuner - Sydvestjysk Brandvæsen:
  Afbrændingsforbud har været i kraft fra mandag klokken 17. Det omfatter alle former for åben ild og tillader alene brug af gasgrill på fast underlag - det er altså ikke tilladt at grille med grillkul her - se forbuddet i detaljer her
  Vejen, Billund, Vejle, Kolding og Fredericia Kommuner - Trekantområdets Brandvæsen​: 
  Afbrændingsforbud har været i kraft fra tirsdag morgen klokken 08. Det omfatter alle former for åben ild men tillader brug af både både kul- og gasgrill på fast underlag - se forbuddet i detaljer her
  Aabenraa, Haderslev og Tønder Kommuner - Brand & Redning Sønderjylland: 
  Afbrændingsforbud er varslet og træder i kraft fra onsdag morgen klokken 08. Det omfatter alle former for åben ild - men tillader brug af både både kul -og gasgrill på fast underlag - se forbuddet i detaljer her. 
  Sønderborg Kommune - Sønderborg Brand og Redning:
  Afbrændingsforbud er varslet og træder i kraft fra onsdag morgen klokken 08. Det omfatter alle former for åben ild - men tillader brug af både både kul -og gasgrill på fast underlag -   se forbuddet i detaljer her
  
  
  